El III Premi ‘Gratia Maximilla’ estarà dedicat a l'esport
06 de febrer de 2018

L'Ajuntament de Llíria, a través de l'àrea d'Igualtat i Polítiques Inclusives, ha convocat la tercera edició del Premi ‘Gratia Maximilla', que enguany distingirà aquelles dones edetanes que han destacat dins del món de l'esport.

Este guardó es concedix anualment amb motiu del Dia Internacional de la Dona, a fi de reconéixer públicament aquelles dones que, des d'un àmbit personal, laboral, social, institucional o cultural, han destacat per trencar els prejudicis socials i culturals que impedixen la igualtat entre la dona i l'home, o que han destacat per la seua labor a favor d'estos valors.

Les propostes per a la concessió del Premi ‘Gratia Maximilla' es podran presentar per iniciativa del propi Ajuntament o per institucions, corporacions, associacions o entitats de reconegut prestigi. El termini de presentació de les possibles candidatures finalitzarà el dimarts 27 de febrer. Les bases estan disponibles en la web municipal.

L'entrega d'esta distinció es realitzarà el 8 de març, Dia Internacional de la Dona, en Ca la Vila.